डॉक सारांशित करण्यासाठी: क्लोए एलिंग

बीबीसी व्हिक्टोरिया डर्बिशायर कार्यक्रमात एलिंग हिना संपूर्ण घटनाक्रम उलगडला. 

दोन दिवस एका बंद खोलीत डांबून ठेवल्यानंतर क्लोए अपहरणकर्त्याबरोबर शैय्या सोबत करण्यास तयार झाली.

ती म्हणाली, "आम्ही जेवढं एकमेकांशी बोललो तेवढी आमच्यात जवळीक निर्माण झाली. तो माझ्या प्रेमात पडल्याचं मला दिसत होतं. तिथंच मी या संधीचा फायदा घेण्याचं ठरवलं. त्याचं प्रेमात पडणं माझ्यासाठी फायद्याचं ठरणार होतं."

दक्षिण लंडनमध्ये राहणारी 20 वर्षीय क्लोए एलिंग सांगते, "गेल्या वर्षी जुलै महिन्यात 30 वर्षीय लुकाज हर्बा याने फोटोशूटसाठी तिला मिलान शहरात बोलावलं होतं."

मिलानमध्ये पोहचल्यानंतर मात्र तिला केटामाइन ड्रगचं इंजेक्शन देण्यात आलं. तिचे कपडे उतरवण्यात आले आणि बेड्या घालून एका बॅगमध्ये कोंबण्यात आलं होतं. यानंतर ही बॅग गाडीच्या डिक्कीमध्ये ठेवून मिलानपासून 120 किलोमीटर दूरवर एका फार्महाऊसमध्ये नेण्यात आलं.

लुकाज हर्बा

एलिंगचं म्हणते, जेव्हा ते फार्महाऊसवर पोहचले तेव्हा अपहरण करणाऱ्या हर्बाने तिच्याकडे तीन लाख युरोची मागणी केली. इतक्या पैशांचा बंदोबस्त न झाल्यास तिला विकण्याची धमकी त्याने दिली. 

ती म्हणते, "तो जे काही बोलत होतो, ते सगळं खरं वाटत होतं. कारण तो माझ्या प्रत्येक प्रश्नाचं विस्तारानं उत्तर देत होता."

पण या दरम्यान हर्बाने एलिंगला एक प्रश्न विचारला,"मी तुला किस करू शकतो का? आपल्या दोघांमध्ये नवं नातं निर्माण होऊ शकतं का?"

हर्बाच्या या प्रश्नाने एलिंगला एक आशेचा किरण दिसला. स्वतःची सुटका करून घेण्यासाठी तिला ही चांगली संधी वाटली. 

तो नविन नात्यासाठी उत्साहित होता

"पुढे मागं यावर काही तरी घडू शकतं असं सांगत मी त्याची प्रतिक्रिया जाणून घ्यायचा प्रयत्न केला," असं ती म्हणाली.

तो फारच उत्साहात होता आणि नवं नातं निर्माण करण्याविषयी विचार करत होता. तो नेहमी मला याच विषयावर बोलायचा. मलाही त्याच्या प्रेमात पडल्याचं नाटक कराव लागणार असल्याचं मला दिसलं, असं एलिंगा सांगते.

खंडणी मिळणार नाही, हे लक्षात आल्यानंतर हर्बाने एलिंगला मिलानच्या ब्रिटिश उच्चायुक्तालनजीक सोडून दिलं. 

जेव्हा ते ब्रिटिश उच्चायुक्तालय उघडण्याची प्रतीक्षा करत होते, तेव्हा काही प्रत्यक्षदर्शींनी त्यांना कॅफेमध्ये थट्टामस्करी करताना बघितलं होतं.

एलिंग म्हणते "हे कदाचित विचित्र वाटू शकेल. ज्या व्यक्तीला तुम्ही आवडता आणि जो तुमच्याप्रति...\nडॉक सारख्याच भाषेत सारांश:
गेल्या वर्षी एका बातमीने जगाचं लक्ष वेधून घेतलं होतं. इटलीमध्ये क्लोए एलिंग हीच अपहरण करून तिला 6 दिवस ओलीस ठेवलं होतं. तिला बेशुद्ध करून एका बॅगेत घालून मिलानपासून दूर नेण्यात आलं. 6 दिवसांनंतर तिची सुटका करण्यात आली. पण तिची सुटका झाली तरी कशी? या अपहरणनाट्यावर अनेकांनी शंका ही घेतली होती. या सगळ्या प्रकरणावर एलिंगनंच प्रकाश टाकला.